המצוק (והעמק שהוא מהווה את גבולו) מופה על ידי הסקר הגאולוגי של ארצות הברית, בהתבסס על סקרים על הקרקע שנערכו במסגרת משלחת חקר הרי פנסקולה של הסקר הגאולוגי (USGS Pensacola Mountains Project), ועל תצלומי אוויר שבוצעו על ידי צי ארצות הברית בין השנים 1956–1966.
מקור השם.
שמו של העמק ניתן לו על ידי הוועדה המייעצת לשמות אנטארקטיים.
האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.
יחסי מונגוליה–קוריאה הדרומית
יחסי מונגוליה–קוריאה הדרומית הם היחסים הדיפלומטיים בין מונגוליה ובין הרפובליקה של קוריאה.
היסטוריה.
שתי המדינות כוננו יחסים דיפלומטיים לראשונה ב-26 במרץ 1990.
תושבי קוריאה הדרומית ממוצא מונגולי מהווים את הקהילה המונגולית השלישית הגדולה בעולם, אחרי מונגוליה ומונגוליה הפנימית שבסין (שהיא הקהילה המונגולית הגדולה ביותר). מספרם הוערך בכ- 33,000 נכון לשנת 2008. ישנם גם כ -3,500 דרום קוריאנים במונגוליה.
הקוביה
הקוביה הוא מותג משחקי קופסה המיוצר ומשווק על ידי חברת הקוביה משחקים בע"מ.
חברת הקוביה החלה את פעילותה בארץ בשנת 2000 בתור המפיצה הרשמית של המתיישבים של קטאן והרחבותיו בישראל. בהמשך, תרגמה החברה משחקים נוספים לעברית, אשר ביניהם: מנצ'קין והרחבותיו, דיקסיט, פנדמיק, שם קוד, חתולים מתפוצצים ועוד. החברה יוצרת גם משחקים מקוריים.
אירועים מיוחדים.
חברת הקוביה מארגנת מדי שנה את אליפות הארץ בקטאן, שהזוכה בה מייצג את ישראל באליפות העולם.
Illuminate World Tour
Illuminate World Tour היה סיבוב ההופעות השני של הזמר הקנדי שון מנדס, על מנת לקדם את אלבום האולפן השני שלו Illuminate משנת 2016. סיבוב ההופעות החל בגלאזגו, 27 באפריל 2017, והסתיים בטוקיו בטוקיו אינטרנשיונל פורום ב-18 בדצמבר 2017.
רקע ופיתוח.
לאחר הצלחה האדירה של סיבוב ההופעות הראשון שלו, מנדס פתח את סיבוב האולמות הראשון שלו. מנדס התחיל את סיבוב ההופעות שלו באירופה במשך כ-21 הופעות, ובצפון אמריקה התקיימו כ-29 מופעים.
ב-22 בפברואר 2017 הוכרז צ'ארלי פות' כמופע החימום של הלג של אמריקה הצפונית בסיבוב ההופעות, ורוק בריו הודיעו על מנדס כאמן העתיד לקחת חלק בפסטיבל בריו דה ז'ניירו.
תגובות מבקרים.
בסקירת המופע שנערכה בעיתון "London Evening Standard", מטילדה אג'ר-קופר שיבחה את שירתו ואת יכולתו של מנדס להפוך את המופע למהנה ומשמעותי בו זמנית, בנוסף נכתב כי, "יש לו קול מקסים ומלא רגש, שמזכיר את ג'סטין טימברלייק, עם קמצוץ של אד שירן. ישנה גם את המוזיקליות שלו. הוא לא רק מנגן בגיטרה יחד עם להקה, אלא אף פעמיים מנגן על הפסנתר. השנייה הגיעה בסוף המופע בשיר "Treat You Better", שבסופו של דבר הפך לביצוע מבריק של פופ. " הביקורת נתנה למופע 4 מתוך 5 כוכבים. ריאן פוטר ממגזין "Toronto Star" כתב, "מנדס באמת הופיע כאילו זה היה מופע של הכל או כלום עבורו, לא רק חודש רביעי בסיבוב הופעות עולמי בן תשעה חודשים", תוך שהוא מציין איך מנדס עדיין אותו המבצע האנרגטי שהוא היה בפעם האחרונה בה ניגן בסקוטיה-בנק ארנה, תוך מתן 3 מתוך 4 כוכבים למופע. סאדי בל ממגזין הבילבורד שיבח את "המעברים החלקים שלו מגיטרות אקוסטיות וחשמליות לפסנתר, יחד עם שירה עקבית ומרשימה במיוחד." בל סיים באומרו שהיה ברור שמנדס "עתיד להיות הרבה יותר מתופעה אינטרנטית".
רשימת שירים.
רשימת השירים הזו מייצגת את המופע שהתקיים ב-17 באוגוסט 2017 בניוארק. היא לא מייצגת את כל המופעים לאורך כל סיבוב ההופעות.
רומן קרויצגר
רומן קרויצגר (בצ'כית: Roman Kreuziger; נולד ב-6 במאי 1986) הוא רוכב אופני כביש צ'כי לשעבר. הוא פרש מרכיבה מקצוענית בסוף עונת 2021 ונכון לשנת 2022 הוא משמש כדירקטור ספורטיף בקבוצת בחריין–ויקטוריוס. הישגיו הבולטים בקריירה היו ניצחונות בטור דה סוויס ובטור דה רומאנדי ב-2008 ו-2009 בהתאמה, ביחד עם ניצחונות במרוץ אמסטל גולד ב-2013 וקלאסיקה סן סבסטיאן ב-2009. בתחום הגרנד טורס, סיים חמישי בטור דה פראנס 2013 וג'ירו ד'איטליה 2011.
ביוגרפיה.
קרויצגר הוא בנו של רומאן קרויצגר, שגם הוא היה רוכב אופניים בעברו. קרויצגר החל להראות את כישרונו ב-2004, כשניצח את אליפות העולם עד גיל 19 באותה שנה.
ליקוויגאס (2006–2010).
קרויצגר הפך למקצוען עם הצטרפותו לליקוויגאס האיטלקית, לצד רוכבים כמו דנילו די לוקה, וינצ'נצו ניבאלי ואחרים. הניצחון הראשון של קרויצגר הגיע ב-2007, במרוץ Settimana Ciclista Lombarda, כשהוא ניצח את הקטע הראשון במרוץ, אותו סיים במקום השישי. לאחר מכן התחרה בטור דה רומאנדי ופתח את המרוץ עם מקום שני בקטע הפרולוג, אחרי פאולו סבולדלי. את המרוץ סיים קרויצגר במקום השישי. בהמשך העונה נבחר לראשונה לגרנד טור כאשר התחרה בוואלטה אספנייה, וסיים את המרוץ במקום ה-21, כשבן קבוצתו, מנואל בלטראן, מסיים תשיעי. לקראת סוף העונה התחרה בסדרת מרוצים חד יומיים באיטליה, המונטה פאשי ארויקה, קופה סבטיני, ג'ירו דל'אמיליה ו-Trofeo Città di Borgomanero. אף על פי שקרויצגר לא סיים את שלושת המרוצים האחרונים, הוא ניצח את ב-Trofeo Città di Borgomanero.
ב-2008 התחרה שוב בטור דה רומאנדי וסיים שני את המרוץ, 35 שניות אחרי אנדראס קלודן. במהלך המרוץ קרויצגר סיים בארבעה מתוך שישה קטעים בעשירייה הראשונה. לאחר מכן הוא סיים עשירי בטור דה לוקסמבורג ואחר מכן חזר לשווייץ במטרה להתחרות בטור דה סוויס. בקטע השני במרוץ סיים קרויצגר שישי, אבל בקטע השמיני, שהיה קטע נגד השעון הררי, תפס קרויצגר את ההובלה ושמר עליה עד הסוף, כשהוא מקדים את קלודן ב-49 שניות ואת איגור אנטון ב-1:55 דקות. לאחר מכן ערך את הופעת הבכורה שלו בטור דה פראנס. בקטע ה-6 במרוץ סיים חמישי, כתוצאה הטובה ביותר שלו במרוץ במהלך המרוץ הראה קרויצגר את כישרונו בעליות ובקטעים ההרריים של המרוץ, כשסיים עשירי בקטע ה-17, שהסתיים בעלייה לאלפ דואז'. את הטור קרויצגר סיים במקום ה-12, כשהוא בן 22 בלבד, 12:59 דקות מקרלוס סאסטרה המנצח. בקטגוריית הרוכב הצעיר סיים שני, 1:27 מאנדי שלק. חודשיים לאחר תום הטור התחרה בטור של מיזורי בארצות הברית וסיים שביעי את המרוץ, כשהוא מנצח את קטגוריית ההרים בו.
ב-2009 התחרה קרויצגר שוב בטור דה רומאנדי במטרה להשיג ניצחון ראשון שם, וזה אכן מה שקרה, לאחר שגם ניצח את הקטע החמישי במרוץ, כשהוא גובר על ריין טאראמיי האסטוני בספרינט. בדירוג הכללי הקדים קרויצגר את ולדימיר קרפטס הרוסי ב-18 שניות ואת טאראמיי ב-25 שניות. לאחר מכן המשיך להתחרות בשווייץ כשהתחרה גם בטור דה סוויס, אך לא הצליח לשחזר את הישגו מ-2008 כשסיים שלישי כללי, כשמקדימים אותו פביאן קנצ'לרה וטוני מרטין המנצח. קרויצגר בלט במרוץ, לאחר שבקטע הפרולוג סיים שני בפיגור של 19 שניות מקנצ'לרה וגם בקטע השביעי סיים שני, 2 שניות מקים קירצ'ן המנצח. גם בשנה הזו כיוון קרויצגר לטור דה פראנס והוא חלק את הובלת קבוצת ביחד עם וינצ'נצו ניבאלי. את קטע הפרולוג בטור פתח עם המקום השביעי אך בהמשך הטור התקשה להתמודד עם רוכבים כמו אלברטו קונטדור, אנדי שלק, לאנס ארמסטרונג ואחרים. בקטע ה-20 והלפני האחרון שהסתיים בעלייה למון ונטו, השיג קרויצגר את התוצאה הטובה ביותר שלו במרוץ כשסיים שישי, 46 שניות מחואן מנואל גארטה. את הטור סיים קרויצגר במקום התשיעי, 14:16 דקות מקונטדור המנצח. אולם בהמשך השנים נפסלו כאמור תוצאותיו של לאנס ארמסטרונג וקרויצגר הועלה למקום השמיני, כשבן קבוצתו וינצ'נצו ניבאלי הועלה למקום השישי. לאחר מכן התחרה בקלאסיקה סן סבסטיאן, בשלב מסוים במרוץ התנתקו קרלוס בארדו וקרויצגר מהפלוטון ושמרו על ההובלה שלהם במרוץ, בספרינט הסיום גבר בארדו על קרויצגר וניצח את המרוץ, אך בהמשך נפסל ממנו והניצחון הועבר לקרויצגר, שהשיג את הניצחון הכי גדול שלו במרוץ חד יומי עד כה. לאחר מכן התחרה בוואלטה אספניה וסייע לאיוואן באסו לסיים רביעי את המרוץ לאחר ששימש כפועל שלו, בקטע ה-18 היה חלק מקבוצת בריחה ששרדה עד הסיום, וסיים את הקטע במקום השני, הטוב ביותר שלו במרוץ, 3 שניות מפיליפ דייגנן המנצח.